Държавен вестник, бр. 79, 2021 г., стр. 15

БРОЙ  79	
Д Ъ Р Ж А В Е Н  В Е С Т Н И К 	
СТР.  15  
но съгласно Правило 6 от настоящото 
Приложение.
(4) На кораб, който има право да плава под 
знамето на държава, която не е страна 
по Протокола от 1997 г., не се издава 
Международно свидетелство за предот­
вратяване замърсяването на въздуха.“
Правило 8
8 Съществуващото Правило 8 се заменя 
със следното:
„Международното свидетелство за пре-
дотвратяване замърсяването на въздуха се 
изготвя във форма, съответстваща на обра-
зеца, даден в Допълнение I към настоящото 
Приложение и трябва да бъде на английски, 
френски или испански език. Ако се използва 
и официалният език на издаващата държава, 
той има предимство в случай на спор или 
несъответствие.“
Правило 9
9 Съществуващото Правило 9 се заменя 
със следното:
„(1) Международно свидетелство за предот­
вратяване замърсяването на въздуха се издава 
за период, определен от Администрацията, 
който не надвишава пет години.
(2) (а) Независимо от изискванията на пара-
граф (1) от настоящото Правило, когато 
прегледът за подновяване приключи в 
рамките на три месеца преди изтичане 
срока на действие на съществуващото 
свидетелство, новото свидетелство е 
валидно от датата на завършване на 
прегледа за подновяване до дата, която 
не надвишава пет години от датата на 
изтичане на съществуващото свиде-
телство.
(b) Когато прегледът за подновяване 
приключи след изтичане срока на дейст-
вието на съществуващото свидетелство, 
новото свидетелство е валидно от датата 
на завършване на прегледа за подно-
вяване до дата, която не надвишава 
пет години от датата на изтичане на 
съществуващото свидетелство.
(c) Когато прегледът за подновява-
не приключи повече от три месеца 
преди изтичане срока на действие на 
съществуващото свидетелство, новото 
свидетелство е валидно от датата на 
завършване на прегледа за подновяване 
до дата, която не надвишава пет години 
от датата на завършване на прегледа за 
подновяване.
(3) Ако свидетелството е издадено за 
период, по-малък от пет години, Админис­
трацията може да удължи валидността на 
свидетелството след датата на изтичане до 
максималния период, посочен в параграф 
(1) от настоящото Правило, при условие че 
прегледите, посочени в Правила 5, параграф 
(1), буква (c) и 5, параграф (1), буква (d) от 
настоящото Правило, приложими, когато се 
издава свидетелство за период от пет години, 
се извършват според случая.
(4) Ако прегледът за подновяване е при-
ключил и ново свидетелство не може да бъде 
издадено или не се намира на борда на кораба 
преди изтичане срока на валидност на същест-
вуващото свидетелство, лицето или организаци-
ята, упълномощена от Администрацията, може 
да потвърди съществуващото свидетелство и 
такова свидетелство се приема за валидно за 
следващ период, който не трябва да надвишава 
пет месеца от датата на изтичане.
(5) Ако даден кораб при изтичане на дадено 
свидетелство не се намира в пристанище, в 
което трябва да бъде прегледан, Администра-
цията може да удължи срока на валидност на 
свидетелството, но това удължаване се предос-
тавя с цел да позволи на кораба да завърши 
плаването си до пристанището, в което ще 
бъде прегледан, и то само в случаите, когато 
това изглежда правилно и разумно. Никое 
свидетелство не може да бъде удължавано 
за период, по-дълъг от три месеца, и кораб, 
на който е предоставено удължаване, няма 
да има право след такова удължаване да 
напусне това пристанище при пристигането 
си в пристанището, в което трябва да бъде 
прегледан, без да получи ново свидетелство. 
Когато прегледът за подновяване приключи, 
новото свидетелство е валидно до дата, която 
не надвишава пет години от датата на изти-
чане на съществуващото свидетелство, преди 
да бъде предоставено удължаването.
(6) Свидетелство, издадено на кораб, из-
вършващ кратки плавания, който не е про-
дължен съгласно предходните разпоредби на 
настоящото Правило, може да бъде удължено 
от Администрацията за гратисен период до 
един месец от датата на изтичане, посочена 
в него. Когато прегледът за подновяване при-
ключи, новото свидетелство е валидно до дата, 
която не надвишава пет години от датата на 
изтичане на съществуващото свидетелство, 
преди да бъде предоставено удължаването.
(7) При специални обстоятелства, опреде-
лени от Администрацията, не е необходимо да 
се поставя дата на ново свидетелство от датата 
на изтичане на съществуващото свидетелство, 
както се изисква в параграф (2), буква (b), 
параграф (5) или параграф (6) от настоящото 
Правило. При тези специални обстоятелства 
новото свидетелство е валидно до дата, която 
не надвишава пет години от датата на при-
ключване на прегледа за подновяване.